Ministru kabineta rīkojuma projekta

**„Par valsts meža zemes „Bajāru degvielas uzpildes stacija” Bajārkrogā, Ropažu novadā, atsavināšanu”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par valsts meža zemes „Bajāru degvielas uzpildes stacija” Bajārkrogā, Ropažu novadā, atsavināšanu” (turpmāk - rīkojuma projekts) sagatavots pamatojoties uz Meža likuma 44.panta ceturtās daļas 3.punkta „a” apakšpunktu, kas noteic, ka zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu atsavinot zemi ēku (būvju) īpašniekiem lauku apvidos – zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,5 hektāru platībā.Saskaņā ar Publiskas personas mantas atsavināšanas likuma 5.panta trešo daļu lēmumu par valsts īpašumā esošu apbūvētu zemesgabalu nodošanu atsavināšanai, par kuriem Publiskas personas mantas atsavināšanas likuma 4.panta ceturtās daļas 3.punktā minētās personas noteiktā kārtībā ir iesniegušas atsavināšanas ierosinājumu, pieņem valsts akciju sabiedrība "Valsts nekustamie īpašumi". Taču tā kā saskaņā ar meža inventarizācijas lietu Nr.804491651 uz zemesgabala „Bajāru degvielas uzpildes stacija” Bajārkrogā, Ropažu novadā, ar kopējo platību 0,6428 ha atrodas mežs 0,20 ha platībā, tad pirms valsts akciju sabiedrības "Valsts nekustamie īpašumi" lēmuma pieņemšanas ir nepieciešams saņemt Ministru kabineta atļauju atsavināt minētajā zemes vienībā esošo meža zemi. |
| 2. | Pašreizējā situācija un problēmas | Zemesgabala adrese: „Bajāru degvielas uzpildes stacija” Bajārkrogā, Ropažu novadā;Kadastra numurs: 8084 014 0003;Zemes vienības kadastra apzīmējums: 8084 014 0003;Zemesgabala kopējā platība: 0,6428 ha.Īpašuma tiesības uz zemesgabalu ir nostiprinātas Latvijas valstij Finanšu ministrijas personā Ropažu novada zemesgrāmatas nodalījumā Nr.1000 0050 2548, lēmuma datums:06.03.2012.Saskaņā ar zemes vienības ar kadastra apzīmējumu 8084 014 0003 meža inventarizācijas lietu Nr.804491651 uz zemes vienības atrodas mežs 0,20 ha platībā. Nekustamā īpašuma valsts kadastra informācijas sistēmas (turpmāk – NĪVKIS) datos sadaļā par zemes vienības (zemes vienības kadastra apzīmējums 8084 014 0003) platības sadalījumu pa lietošanas veidiem norādītā meža platība ir 0,19737 ha.Saskaņā ar NĪVKIS nekustamā īpašuma lietošanas mērķis: 0801 – komercdarbības objektu apbūve.Zemesgabalam noteikts apgrūtinājums – aizsargjoslas teritorija gar reģionālajiem autoceļiem 0,6428 ha.Uz zemes vienības ar kadastra apzīmējumu 8084 014 0003 atrodas divas būves – operatora telpa (būves kadastra apzīmējums 8084 014 0003 001) un naftas produktu stacionārs konteiners (būves kadastra apzīmējums 8084 014 0003 002). Ar Rīgas rajona tiesas Zemesgrāmatu nodaļas zemesgrāmatu nodaļas tiesneša 2011.gada 21.oktobra lēmumu īpašuma tiesības uz ēkām (būvēm) ir nostiprinātas sabiedrībai ar ierobežotu atbildību „GOTIKA AUTO” Ropažu novada zemesgrāmatas nodalījumā Nr.1000 0047 7398.2012.gada 15.maijā ar sabiedrību ar ierobežotu atbildību „GOTIKA AUTO” ir noslēgts apbūvēta zemesgabala „Bajāru degvielas uzpildes stacija” Bajārkrogā, Ropažu novadā, nomas līgums Nr.18-12-39/394, nomniekam piederošo ēku uzturēšanai ar līguma termiņu līdz 2022.gada 14.maijam.Sabiedrība ar ierobežotu atbildību „GOTIKA AUTO” ierosina atsavināt valstij piederošu nekustamo īpašumu – zemes vienību (nekustamā īpašuma kadastra Nr. 8084 014 0003) – „Bajāru degvielas uzpildes stacija” Bajārkrogā, Ropažu novadā, (apbūvēta zemesgabala atsavināšanas ierosinājumu, reģistrēts valsts akciju sabiedrībā „Valsts nekustamie īpašumi” 2012.gada 26.aprīlī ar Nr.3720).Persona, kurai ir pirmpirkuma tiesības uz atsavināmo zemesgabalu – sabiedrība ar ierobežotu atbildību „GOTIKA AUTO”, atbilst Publiskas personas mantas atsavināšanas likuma 4.panta ceturtajā daļā minētajām personām, kuras var ierosināt valsts zemesgabala atsavināšanu un likuma „Par zemes privatizāciju lauku apvidos” 28.panta ceturtā daļā noteiktajam personu lokam, kuras zemi īpašumā var iegūt šī likuma 30.panta kārtībā, kas nosaka, ka pērkot zemi ir nepieciešama pašvaldības priekšsēdētāja piekrišana. Ropažu novada domes priekšsēdētāja piekrišana saņemta - 2012.gada 14.maija izziņa Nr.2-9/25. Saskaņā ar Ropažu novada pašvaldības 2012.gada 14.maija izziņu Nr.2-9/25 zemes vienība (nekustamā īpašuma kadastra Nr.8084 014 0003) – „Bajāru degvielas uzpildes stacija” Bajārkrogā, Ropažu novadā, neatrodas likuma „Par zemes privatizāciju lauku apvidos” 29.pantā norādītajās teritorijās. Valsts zemesgabala „Bajāru degvielas uzpildes stacija” Bajārkrogā, Ropažu novadā, atsavināšana piekrīt valsts akciju sabiedrībai “Valsts nekustamie īpašumi” saskaņā ar likuma „Par zemes privatizāciju lauku apvidos” 19.panta otro daļu. Valsts akciju sabiedrība „Valsts nekustamie īpašumi” zemes vienību atsavinās saskaņā ar Publiskas personas mantas atsavināšanas likuma 4.panta ceturto daļu, 5.panta trešo daļu, 37.panta pirmās daļas 4.punktu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ar Ministru kabineta rīkojuma projektu ir paredzēts ēku (būvju) īpašniekam, atsavinot nekustamo īpašumu (nekustamā īpašuma kadastra Nr. 8084 014 0003) – zemes vienību (zemes vienības kadastra apzīmējums 8084 014 0003) 0,6428 ha platībā, „Bajāru degvielas uzpildes stacija” Bajārkrogā, Ropažu novadā, atsavināt arī minētajā zemes vienībā ietilpstošo valsts meža zemi 0,20 ha platībā, kas nepieciešama ēku (būvju) uzturēšanai; |
| 5. | Projekta izstrādē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi”.  |
| 6. | Iemesli, kādēļ netika nodrošināta sabiedrības līdzdalība | Pamatojoties uz Meža likuma 44.panta ceturto daļu ar ikreizēju Ministru kabineta rīkojumu, atsavinot zemi ēku īpašniekiem, var atļaut atsavināt zemesgrāmatā ierakstītu valsts meža zemi, kas nepieciešama ēku (būvju) uzturēšanai. Līdz ar to, ar šo rīkojuma projektu netiek ieviestas izmaiņas, kas varētu ietekmēt sabiedrības intereses. |
| 7. | Cita informācija | Politikas joma – publiskās pārvaldības politika. |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīga ir valsts akciju sabiedrība „Valsts nekustamie īpašumi”  |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekta izpildei jaunas institūcijas netiek radītas.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis” tīmekļa vietnē www.vestnesis.lv, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

Anotācijas II, III, IV, V un VI sadaļa – projekts šīs jomas neskar.

Finanšu ministrs A.Vilks

15.05.2013 15:48

925

I.Jansone

67024921, Ieva.Jansone@vni.lv